b'\n_START_ARTICLE_\nBijela topola\n_START_SECTION_\nOpis\n_START_PARAGRAPH_\nListopadno stablo bijele kore, visoko do 35 m. Na kratkim izdancima se razvijaju elipti\xc4\x8dni listovi s nazubljenim rubom, a na duga\xc4\x8dkim izdancima ve\xc4\x87i, tro- ili petorolapi listovi. I jedni i drugi listovi su s lica tamnozeleni, a s nali\xc4\x8dja srebrnastobijeli. Bijela topola je dvodomna biljka; mu\xc5\xa1ki i \xc5\xbeenski cvjetovi se nalaze na posebnim stablima. I jedni i drugi cvjetovi su sakupljeni u dlakave rese \xe2\x80\x9emace\xe2\x80\x9c. Mu\xc5\xa1ki cvjetovi su sa 6 pra\xc5\xa1nika crvenih antera. Cvijeta prije listanja, u rano prolje\xc4\x87e, u o\xc5\xbeujku i travnju. Plod je tobolac u kojem se nalazi sjeme obraslo dlakom.'